b'\n_START_ARTICLE_\nOne World Trade Center\n_START_SECTION_\nIstorija\n_START_PARAGRAPH_\nPo Pasaulio prekybos centro dangorai\xc5\xbei\xc5\xb3 gri\xc5\xabties, kilo daug diskusij\xc5\xb3 d\xc4\x97l pasaulio prekybos centro sklypo likimo. I\xc5\xa1 karto po rugs\xc4\x97jo 11 d. atak\xc5\xb3 buvo prad\xc4\x97ti si\xc5\xablyti \xc4\xafvair\xc5\xabs projektai. Dar iki 2002 m. Niujorko ir Niud\xc5\xbeersio uosto valdyba, kuriai ir priklaus\xc4\x97 sklypas, paskelb\xc4\x97 konkurs\xc4\x85, naujai suformuot\xc4\x85 \xe2\x80\x9eLower Manhattan Development Corporation\xe2\x80\x9c, kurio tikslas buvo nuspr\xc4\x99sti kaip i\xc5\xa1naudoti buvusio komplekso \xc5\xbeem\xc4\x99. Visuomen\xc4\x97 nepalaik\xc4\x97 pirmojo konkurso etapo id\xc4\x97j\xc5\xb3, tad 2002 m. gruod\xc4\xaf buvo surengtas antrasis etapas, kuriuo metu buvo pasirinktas Daniel Libeskind pateiktas dizainas. \xc5\xa0is dizainas per\xc4\x97jo daugyb\xc4\x99 revizij\xc5\xb3, d\xc4\x97l nesutarim\xc5\xb3 su vykdytoju Larry Silverstein, kuris buvo sklypo nuomininkas._NEWLINE_Galutinis dangorai\xc5\xbeio dizainas buvo pristatytas 2006 m. bir\xc5\xbeelio 28 d. Kad patenkint\xc5\xb3 Niujorko miesto policijos departamento saugumo reikalavimus, prie projekte numatyto pastato buvo prijungta 57 metr\xc5\xb3 betonin\xc4\x97 baz\xc4\x97. Galutiniame dizaine buvo planuojama padengti baz\xc4\x99 stiklo prizm\xc4\x97mis, kadangi betonin\xc4\x97 baz\xc4\x97 d\xc4\x97l savo i\xc5\xa1vaizdos sulauk\xc4\x97 daug kritikos. Dizaineriai parei\xc5\xa1k\xc4\x97, kad dangorai\xc5\xbeis bus monolitinio stiklo strukt\xc5\xabra, atspindinti dang\xc5\xb3, ir pastato vir\xc5\xa1\xc5\xabn\xc4\x99 puo\xc5\xa1 skulpt\xc5\xabrin\xc4\x97 antena. Larry Silverstein parei\xc5\xa1k\xc4\x97, kad komplekso statybos bus u\xc5\xbebaigtos 2012 m. ir, kad kompleksas atrodys geriau nei kada nors anks\xc4\x8diau. 2006 m. baland\xc5\xbeio 26 d. uosto valdyba patvirtino statyb\xc5\xb3 prad\xc5\xbei\xc4\x85. Pastatas i\xc5\xa1kilo vir\xc5\xa1 horizonto 2008\xc2\xa0m. gegu\xc5\xbe\xc4\x97s 17 d., buvo pastatytas 2013 m. ir atidarytas 2014 m. prad\xc5\xbeioje.'